Green Lantern หนัง sci-fi แนว super hero สาดแสงแรง 52 ล้านดอลล่าร์เข้าครองอันดับหนึ่ง
แต่ The Hangover ภาคสองทำรายได้ทั่วโลก 488 ล้านดอลล่าร์เกินภาคหนึ่งแล้ว
และที่ลดเพดานบินต่ำลงเช่นกันคือ X-Men: First Class ประวัติความเป็นมาของกลุ่มคนผู้มีความสามารถพิเศษจาก DNA ที่กลายพันธ์ แต่กลับเป็นที่หวาดหวั่นของมนุษย์ทั่วไป สุดสัปดาห์ที่ผ่านมา X-Men: First Class ลดระดับความหรูของการเดินทาง จากชั้นธุรกิจคืออันดับสองสัปดาห์ที่แล้วลงมาอยู่ในห้องคาร์โก คือที่ 4 แทน หนังใหม่หนึ่งในสองเรื่องเป็นหนังตลกแนวครอบครัว ซึ่งนำ Jim Carrey มาในบทนักธุรกิจผู้ประสบความสำเร็จแต่เป็นพ่อที่ค่อนข้างล้มเหลว และได้เรียนรู้คุณค่าเกี่ยวกับครอบครัวจากนกเพนกวิน ของขวัญจากบิดาของตน “Mr. Popper’s Penguins” เพิ่งเข้าฉายใหม่ เดินเตาะแตะต้วมเตี้ยมเข้ามาติดที่ 3 อันดับสองทำกล้องหล่นจากมือ “Super 8” เรื่องของเด็กกลุ่มหนึ่งที่ถ่ายทำภาพยนต์ด้วยระบบฟิลม์ Super 8 และเผอิญบันทึกเหตุการณ์รถไฟตกรางที่ทำให้เกิดเหตุการณ์แปลกประหลาดขึ้นในเมือง แชมป์ใหม่สุดสัปดาห์ที่ผ่านมาเป็นหนังแนว sci-fi ปนแอคชั่นในแบบ superhero จากการ์ตูนชื่อ Green Lantern เรื่องเกี่ยวกับมนุษย์ผู้ถูกเลือกให้เป็นอัศวินผู้พิทักษ์จักรวาล และช่วยปกป้องโลกจากการคุกคามของมารร้าย Green Lantern ชูตะเกียงสีเขียวฉายแสงไม่เจิดจ้านัก แต่ก็พอสำหรับการครองอันดับหนึ่งพร้อมรายได้อีกกว่า 52 ล้านดอลล่าร์